નવી દિલ્હીઃ રિઝર્વ બેંક જલ્દી 100 રૂપિયાની નવી નોટ લાવશે. આ નોટ મહાત્મા ગાંધી સીરીઝ-2005ની ડિઝાઇન પ્રમાણે હશે. આરબીઆઇની એક અધિસૂચના પ્રમાણે રિઝર્વ બેંક જલ્દી મહાત્મા ગાંધી સીરીઝ-2005માં 100 રૂપિયાની નવી નોટ લાવશે. તેમાં ઇન્સેટ લેટર R બંને નંબર પેનલમાં હશે. તેની પર રિઝર્વ બેંકના ગર્વનર ઉર્જિત પટેલના હસ્તાક્ષર હશે. નોટના પાછળાના ભાગમાં છપાયેલું વર્ષ 2017 રહેશે. આ ઉપરાંત આ નોટોમાં નંબર પેનલમાં અંકના આકાર વધતા ક્રમમાં રહેશે. તેમાં નોટના સીધા ભાગમાં બ્લીડ લાઇન અને મોટા ઓળખ ચિન્હો રહેશે.